Diari Oficial de la Generalitat Valenciana


Sumari del DOGV 5643, del 20-11-2007 (2007/13162)

Extracte de les bases per a la provisió en propietat d'una plaça d'arquitecte superior a temps parcial, vacant en la plantilla d'esta corporació local.
-------------------------------------------------------------------------------------------------------------------------------------------------------

### Dades del document

Número de DOGV
:   5643

Data del DOGV
:   20-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13408


Data del document
:   29-10-2007

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * concurs administratiu
    * treball temporal
    * administració local
    * professió de l'urbanisme

Extracte de les bases per a la provisió en propietat d'una plaça d'arquitecte superior a temps parcial, vacant en la plantilla d'esta corporació local. [2007/13090]  
Per Resolució d'Alcaldia, de data 28 de setembre de 2007, s'ha acordat aprovar les bases per a la provisió en propietat d'una plaça d'arquitecte superior, vacant en la plantilla d'esta corporació local de l'Ajuntament de Requena.  
L'extracte de les bases és el següent:  
1. Objecte  
És objecte de la present convocatòria la provisió en propietat d'una plaça d'arquitecte superior vacant en la plantilla d'este ajuntament, i indicada en l'oferta pública d'ocupació de l'any 2007, enquadrada en l'escala d'administració especial, subescala tècnica, amb una dedicació de 20 hores setmanals.   
2. Condicions dels aspirants  
Requisits:  
Per a prendre part en les proves selectives d'esta convocatòria serà necessari:  
a) Tindre la nacionalitat espanyola o els requisits establits en l'article 57 de l'Estatut Bàsic de l'Empleat Públic.  
b) Tindre complits 16 anys i no excedir, si és el cas, de l'edat màxima de jubilació forçosa.  
c) Estar en possessió del títol de Llicenciat en Arquitectura Superior o equivalent.  
d) Posseir la capacitat funcional per a l'exercici de les tasques.  
e) No trobar-se inhabilitat o inhabilitada absolutament o especialment per a ocupacions o càrrecs públics mitjançant resolució judicial.  
f) No haver sigut separat o separada per mitjà d'expedient disciplinari de qualsevol administració o ocupació pública.  
Igualtat de condicions:   
D'acord amb el que establix la legislació vigent sobre integració social de minusvàlids, en les presents proves seran admeses les persones minusvàlides en igualtat de condicions que els altres aspirants.  
Els aspirants minusvàlids hauran de presentar certificació de la conselleria de Treball i Seguretat Social o òrgan competent de altres comunitats autònomes o de l'administració de l'estat, que acredite tal condició, així com la capacitat per a exercir les tasques corresponents a les places objecte de la present convocatòria.  
El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. A este efecte els interessats hauran de presentar la petició corresponent en la sol·licitud de participació en la convocatòria.  
3. Presentació d'instàncies i admissió d'aspirants  
3.1. En les instàncies per a sol·licitar prendre part en la present oposició, que hauran d'estar degudament omplides, manifestaran els aspirants que reunixen totes i cada una de les condicions i requisits exigits en la base tercera i, si és el cas, base quarta, referides a la data de terminació del termini de presentació d'instàncies, i seran dirigides al president de la corporació; s'hauran de presentar en el registre general d'esta o en els llocs que determina l'article 38.4 de la Llei de Règim Jurídic de les Administracions Públiques i del Procediment Administratiu Comú vigent, degudament reintegrades, en el termini de 20 dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado. La convocatòria i les seues bases es publicaran íntegrament en el Butlletí Oficial de la Província i un extracte d'estes en el Diari Oficial de la Comunitat Valenciana.  
3.2. Per a ser admés serà suficient que, junt amb la instància, s'acredite el pagament dels drets d'examen i formació de l'expedient, que es fixen en la quantitat de 32 euros; el pagament haurà d'efectuar-se en el compte restringit que a tal fi té obert esta corporació en el Banco de Valencia: 0093 0347 49, número 3521005200.  
Els drets d'examen seran tornats, únicament, amb la petició prèvia de l'interessat, en el cas de ser exclòs del procés selectiu, per falta d'algun dels requisits exigits per a prendre-hi part.  
3.3. Acabat el termini de presentació d'instàncies, la presidència de la corporació dictarà una resolució, en el termini màxim d'un mes, per la qual declararà aprovada la llista provisional d'aspirants admesos i exclosos, que es publicarà en el Butlletí Oficial de la Província, als taulers d'anuncis de l'Ajuntament i pàgina web (si fóra possible), amb indicació de les causes d'exclusió, així com el termini d'esmena de defectes i presentació de reclamacions, en els termes de l'article 71 de la Llei de Règim Jurídic de les Administracions Públiques i del Procediment Administratiu Comú que es concedix als aspirants exclosos.  
Si en el termini de 10 dies es formulen reclamacions, seran resoltes en el mateix acte administratiu que aprove la llista definitiva que serà feta pública, així mateix, en la forma indicada. En la mateixa resolució s'indicarà la data, lloc i hora de començament del primer exercici, que tindrà lloc en un termini no inferior a 15 dies hàbils, des de la publicació d'esta.  
3.4. Contra la resolució d'aprovació de la llista definitiva podran els interessats interposar recurs contenciós administratiu, en els termes de la vigent Llei Reguladora de la Jurisdicció Contenciosa Administrativa, amb el recurs potestatiu de reposició previ, si és el cas, previst en l'article 116 de la Llei 30/1992, segons la redacció de la Llei 4/1999, de 13 de gener.  
3.5. Els errors de fet podran esmenar-se en qualsevol moment, d'ofici o a petició del particular.  
Les bases íntegres han sigut publicades en el Butlletí Oficial de la Província número 245, de data 15 d'octubre passat i es podrà obtindre una còpia d'estes en la Consergeria de l'Ajuntament i en la pàgina web de l'Ajuntament de Requena.   
Cosa que es publica perquè en prengueu coneixement, d'acord amb el que establix la normativa d'aplicació.  
Requena, 29 d'octubre de 2007.- L'alcalde president: Adelo Montés Diana.